**Образец на изисквания към офертите**

**от ПМС № 4/11.01.2024 г.**

**ИЗИСКВАНИЯ КЪМ ОФЕРТИТЕ**

При изготвяне на офертата всеки кандидат трябва да се придържа точно към обявените от бенефициента условия.

Кандидатът в процедурата[[1]](#endnote-1) има право да представи само една оферта.

Офертата следва да е изготвена съобразно образеца от документацията и да съдържа техническо и финансово предложение. Към офертата следва да са приложени всички изискуеми от бенефициента документи, посочени в поканата.

**Офертите за участие в процедурата се изготвят на български език.**

Следва да се има предвид, че срокът на валидност на офертите е времето, през което кандидатите са обвързани с условията на представените от тях оферти.

Лице, което участва в обединение или е дало съгласие и фигурира като подизпълнител в офертата на друг кандидат, не може да представи самостоятелна оферта. Едно физическо или юридическо лице може да участва само в едно обединение, което е кандидат по процедурата. Свързани лица по смисъла на § 1, т. 13 и 14 от допълнителните разпоредби на Закона за публичното предлагане на ценни книжа не могат да бъдат самостоятелни кандидати в една и съща процедура.

Кандидатите могат да променят, да допълват или да оттеглят своите оферти в рамките на определения срок за подаване на оферти.

Офертата, за съответната обособена позиция, се подава в Информационната система за управление и наблюдение на средствата на ЕС в България 2020 (ИСУН 2020) и включва:

1. данни за кандидата за изпълнител, а когато е обединение, което не е юридическо лице, да представи копие от документ за създаване на обединението, както и информация за правата и задълженията на участниците, разпределението на отговорността между членовете и дейностите, които ще изпълнява всеки член на обединението;  
2. техническо предложение за изпълнение на поръчката;  
3. ценово предложение;  
4. срок на валидност, когато е приложимо;  
5. подизпълнителите, които ще участват при изпълнението на поръчката, вида и дела на тяхното участие, както и доказателства за поетите от тях ангажименти, ако кандидатът предвижда подизпълнители;  
6. декларация по чл. 12, ал. 1, т. 1 от ПМС № 4/11.01.2024 г.;

Други изисквания към офертите (посочени от бенефициента, предвид спецификата на конкретния обект на процедурата):

За всички обособени позиции - Изисквания към гаранционната и извънгаранционната поддръжка: Гаранционен срок на доставените дълготрайните материални активи за 36 месеца, считано от въвеждането в експлоатация на активите, валиден при ползване на активите с общите гаранционни условия и спазване на инструкциите за експлоатация.

1. Под „процедура“ в настоящия документ се има предвид и всяка отделна обособена позиция, когато предметът на възлагане е разделен на обособени позиции [↑](#endnote-ref-1)